text: Danskerne kender ikke byttereglerne 
  27 december 2013 kl. 08.46
  70 procent af forbrugerne tror, at lovgivningen sikrer dem fuld returret, når de har købt en vare i en butik, men butikkerne fastsætter selv deres bytteregler.
  Konkurrence- og Forbrugerstyrelsens forbruger-hotline har rigtig travlt, når julegaverne skal byttes.
  - Vores fornemmelse er, at forbrugerne ofte overser, at de ikke automatisk har returret. De kontakter vores hotline, når butikkerne afviser at tage deres varer retur, siger Hanne Kristensen, vicedirektør i Konkurrence- og Forbrugerstyrelsen i en pressemeddelelse.
  Det er de enkelte butikker, der som en ekstra service til forbrugeren kan vælge at tilbyde returret. Ved nethandel har forbrugerne derimod som udgangspunkt 14 dages returret.
  - Når butikkerne selv fastsætter deres egne returregler, er det en god idé altid at tjekke den enkelte butiks regler, så du undgår ubehagelige overraskelser, siger Hanne Kristensen.
  Dansk Erhverv skønner, at lidt mere end hver tredje dansker kommer til at bytte en eller flere af deres julegaver i år.
  Konkurrence- og Forbrugerstyrelsens hjemmside
  Gode råd, når du skal bytte gaver:
  Du har som udgangspunkt ikke fortrydelsesret, når du handler i en butikSælger bestemmer, hvilke regler der gælder for fortrydelsesrettenForvent, at varen skal returneres, så den kan sælges igen som nyDu skal bevise, at du er blevet lovet ret til at bytte eller returnere varenGem din kvittering, og få din fortrydelsesret noteret på kvitteringenKilde: Konkurrence- og Forbrugerstyrelsen
  Følg debatten på facebook
  
  